Държавен вестник, бр. 72, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  72
схеми, дарения, помощи, от потребители и др. 
в съответствие с одобрения от ДКЕВР бизнес 
план на оператора;
ОКt – необходим оборотен капитал за обра­
зуване на необходимите приходи за съответната 
година от регулаторния период, представляващ 
необходимата капиталова сума, използвана в 
процеса на финансиране на годишната дейност 
на оператора; необходимият оборотен капитал 
се формира като 1/8 от размера на годишните 
експлоатационни парични разходи за съответна­
та година от регулаторния период за дейността 
по пренос на база одобрения от ДКЕВР бизнес 
план на оператора, като не се включват разхо­
ди за амортизации и разходи за обезценка на 
несъбираеми вземания. 
(3) В стойността на дълготрайните активи/
прогнозните инвестиции, свързани с дейността по 
преноса на природен газ по съответната мрежа 
или преносната система, не се включват:
1. активи, които не са свързани с дейността по 
пренос на природен газ (в т.ч. почивни станции 
и други социални обекти) и/или отдадени под 
наем, изведени от експлоатация;
2. активи, които имат остатъчна стойност 
и предстои да бъдат изведени от експлоатация 
през първата година на регулаторния период;
3. активи под формата на незавършено стро­
ителство.
Чл. 14. (1) Нормата на възвръщаемост на 
капитала е равна на среднопретеглената цена на 
капитала. Среднопретеглената цена на капитала 
е нормата на възвръщаемост на привлечения и 
на собствения капитал, претеглена според дела 
на всеки от тези източници на финансиране.
(2) Нормата на възвръщаемост на капитала 
се определя като реална норма преди данъчно 
облагане по следната формула:
*
*
1
100
ск
СК
ПК
ПК
НВ
НВ
Д
Д
НВ
ДС




=
+




−


,
където:
НВ е норма на възвръщаемост на капитала 
преди данъчно облагане;
Дск – дял на собствения капитал в общия 
капитал;
НВск – норма на възвръщаемост на собстве­
ния капитал след данъчно облагане;
ДС – корпоративен данък по Закона за кор­
поративното подоходно облагане, %;
Дпк – дял на привлечения капитал в общия 
капитал;
НВпк – норма на възвръщаемост на привле­
чения капитал.
(3) Нормата на възвръщаемост на капитала 
се изчислява за целия капитал на дружеството. 
Чл. 15. (1) Собственият капитал не включва 
финансовия резултат за текущия период (печалба 
или загуба) от дейността на дружеството.
(2) Комисията одобрява нормата на възвръ­
щаемост на собствения капитал съгласно чл. 18 
при отчитане на фактори, като: сравнения с 
други предприятия с подобна степен на риск, 
достъп до финансиране, текущи финансови и 
икономически условия в страната, алтернативна 
цена на капитала, специфичен риск на пред­
приятието, финансова политика и капиталова 
структура на дружеството, финансова история 
на дружеството.
(3) За регулаторния период комисията одо­
брява подходяща целева капиталова структура.
Чл. 16. (1) Привлеченият капитал включва 
възмездни заеми и задължения по договори за 
финансов лизинг.
(2) Комисията може да определи максимал­
на пазарна цена на привлечения капитал на 
основата на статистически данни за пазарните 
є величини и/или официално публикувана про­
гнозна информация. 
(3) При изчисление на средната цена на при­
влечения капитал комисията взема под внимание 
годишните лихви по съществуващите договори 
за заем и относителното тегло на съответния 
заем в общата сума на привлечения капитал. 
(4) В случаите, когато е сключен договор 
за финансов лизинг и не е посочен постоянен 
лихвен процент, комисията определя среден 
лихвен процент за целия период в рамките на 
срока на договора.
Чл. 17. (1) Директно прехвърляемите разходи 
за съответната година от регулаторния период 
се определят всяка година и включват следните 
елементи:
1. разходи, произтичащи от изпълнението на 
задължения към обществото, включително свър­
зани със сигурността на доставките и изпълнение 
на задълженията на оператора съгласно Плана 
за действие при извънредни ситуации съгласно 
Регламент № 994/2010 г., одобрен със заповед 
на министъра на икономиката, енергетиката и 
туризма; 
2. дял от таксите за съответната преносна 
мрежа, дължими от оператора за участие в Ев­
ропейската мрежа на операторите на преносни 
системи за газ, както и други дължими такси 
за съответната година;
3. акциз върху горивния газ и технологичните 
разходи;
4. лицензионни такси, дължими от оператора 
по ЗЕ.
(2) Директно прехвърляемите разходи се на­
маляват с приходите от други услуги, свързани 
с лицензионната дейност.  
Раздел III 
Утвърждаване на необходимите годишни приходи
Чл. 18. (1) Преди началото на всеки регу­
латорен период по предложение на оператора 
Държавната комисия за енергийно и водно ре­
гулиране с решение утвърждава на оператора:
1. необходимите годишни приходи за дей­
ността по пренос за първата година от регула­
торния период поотделно за всяка газопреносна 
мрежа или общи необходими годишни приходи 
за преносната система за първата година от 
регулаторния период;
2. базата за възвръщаемост за първата година 
от регулаторния период;